<classify> Kauli hiyo imetolewa na Katibu Mkuu wa CCM Taifa, Abdulrahman Kinana wakati akizungumza na wananchi wa vijiji vya Nakapanya na Muhuwesi Wilayani Tunduru Mkoani Ruvuma.Kinana aliwaeleza wananchi hao kuwa kuanzia sasa chama chake hakitawavumilia viongozi wa vyama vya msingi vya ushirika vya wakulima ambao baadhi yao wamekuwa wakitumiwa na wanunuzi wa zao hilo kuwadanganya wakulima hao kuwa korosho zimeshuka bei katika soko la dunia.Kinana alisema kuwa hali hiyo imetokana na chama kubaini uwepo wa vitendo vya ubabaishaji, ulaghai, wizi na udanganyifu mwingi juu ya soko la zao hilo hali ambayo imeifanya Halmashauri Kuu ya CCM kukaa na kutoa maagizo kadhaa yakiwemo maelekezo ya kuwanyanganya wawekezaji waliowauzia viwanda vya kubangulia Korosho na kushindwa kutekeleza makubaliano yao.Zao la korosho hivi sasa limeingiliwa na usani mwingi unaoambatana na vitendo vya wizi, unyanganyi na udanganyifu ambao umekuwa ukifanywa na wajanja wachache, alisema Kinana.Awali akitoa taarifa ya maendeleo ya Mkoa wa Ruvuma, Mkuu wa Mkoa huo, Said Mwambungu alimweleza Kinana kuwa baada ya Serikali kubaini uwepo wa ubabaishaji wa ununuzi wa zao hilo Serikali imechukua maamuzi magumu ya kuwaruhusu wanunuzi binafsi kuanza kununua korosho hizo kutoka kwa wakulima zikiwa ni juhudi za kuwakwamua kiuchumi.Mwambungu aliendelea kufafanua kuwa kupitia mpango huo Serikali haitatoa kibali kwa kampuni itakayo peleka maombi ya kununu zao hilo kwa bei iliyo chini ya Sh 1,000.  <topic>: uchumi 